**DĖL ROKIŠKIO RAJONO SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS**

2023 m. rugsėjo 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 ir 3 punktais ir 2 dalimi, Rokiškio rajono savivaldybės turto, perduodamo panaudos pagrindais laikinai neatlygintinai valdyti ir naudotis tvarkos aprašu, patvirtintu Rokiškio rajono savivaldybės tarybos 2023 m. gegužės 25 d. sprendimu Nr. TS-158 „Dėl Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, atsižvelgdama į draugijos „Kuparas“ 2023 m. rugpjūčio 22 d. prašymą „Dėl Rokiškio rajono savivaldybės turto perdavimo panaudos pagrindais“, asociacijos „Mūsų Jūžintai“ 2023 m. rugpjūčio 28 d. prašymą „Dėl Rokiškio rajono savivaldybės turto perdavimo panaudos pagrindais“ ir Jūžintų kaimo bendruomenės 2023 m. rugsėjo 1 d. prašymą „Dėl Rokiškio rajono savivaldybės turto perdavimo panaudos pagrindais“, Rokiškio rajono savivaldybės taryba nusprendžia:

1. Perduoti laikinai, 10 (dešimčiai) metų, neatlygintinai valdyti ir naudotis panaudos pagrindais Rokiškio rajono savivaldybei nuosavybės teise priklausantį turtą:

1.1. draugijai „Kuparas“, kodas 306065805, kurios registruota buveinė: Žvejų g. 10, Jūžintai, Rokiškio r. sav., 67,57 kv. m patalpas, esančias pastate-mokomosiose dirbtuvėse (patalpos kadastrinių matavimų byloje pažymėtos: 1-1 (6,23 kv. m), 1-2 (4,13 kv. m), 1-6 (57,21 kv. m)), unikalus Nr. 7396-3010-3027, esančias Beržų g. 3, Jūžintai, Rokiškio r. sav., bendras pastato plotas – 144,47 kv. m, kurių bendra įsigijimo balansinė vertė 2023 m. rugsėjo 30 d. – 3253,84 Eur, bendra turto likutinė vertė 2023 m. rugsėjo 30 d. – 0,00 Eur, turto registravimo grupė – 1202200, finansavimo šaltinis – savivaldybės biudžeto lėšos;

1.2. asociacijai „Mūsų Jūžintai“, kodas 305824199, kurios registruota buveinė: Beržų g. 3, Jūžintai, Rokiškio r. sav., 173,99 kv. m patalpas, esančias pastate – mokykloje (patalpos kadastrinių matavimų byloje pažymėtos: 1/10 1-1 (0,51 kv. m iš 5,10 kv. m), 1/10 1-2 (5,94 kv. m iš 59,42 kv. m), 1/10 1-22 (10,90 kv. m iš 109,01 kv. m), 1/10 1-28 (0,61 kv. m iš 6,18 kv. m), 1/10 1-29 (0,32 kv. m iš 3,24 kv. m), 1/10 1-30 (0,16 kv. m. iš 1,65 kv. m), 1/10 1-31 (0,09 kv. m iš 0,93 kv. m), 1/10 1-35 (6,73 kv. m iš 67,37 kv. m), 1-39 (14,48 kv. m), 1-40 (47,81 kv. m), 1-41 (30,67 kv. m), 1/10 1-51 (9,36 kv. m iš 93,69 kv. m), R-1 (46,41 kv. m)), unikalus Nr. 7396-3010-3016, Beržų g. 3, Jūžintai, Rokiškio r. sav., bendras pastato plotas – 1528,99 kv. m, kurių bendra įsigijimo balansinė vertė 2023 m. rugsėjo 30 d. – 28621,31 Eur, bendra turto likutinė vertė 2023 m. rugsėjo 30 d. – 11360,19 Eur, turto registravimo grupė – 1202200, finansavimo šaltinis – Europos Sąjungos lėšos;

1.3. Jūžintų kaimo bendruomenei, kodas 300076061, kurios registruota buveinė: Liepų g. 4, Jūžintai, Rokiškio r. sav.:

1.3.1. 486,64 kv. m patalpas, esančias pastate-mokykloje (patalpos kadastrinių matavimų byloje pažymėtos: 1/10 1-1 (0,51 kv. m iš 5,10 kv. m), 1/10 1-2 (5,94 kv. m iš 59,42 kv. m), 1-13 (31,60 kv. m), 1-14 (41,15 kv. m), 1-15 (31,42 kv. m), 1/10 1-22 (10,90 kv. m iš 109,01 kv. m), 1/10 1-28 (0,61 kv. m iš 6,18 kv. m), 1/10 1-29 (0,32 kv. m iš 3,24 kv. m), 1/10 1-30 (0,16 kv. m. iš 1,65 kv. m), 1/10 1-31 (0,09 kv. m iš 0,93 kv. m), 1/10 1-35 (6,73 kv. m iš 67,37 kv. m), 1-36 (31,94 kv. m), 1-37 (41,17 kv. m), 1-38 (31,16 kv. m), 1-42 (50,11 kv. m), 1-43 (36,84 kv. m), 1-44 (49,50 kv. m), 1-45 (15,28 kv. m), 1-46 (14,74 kv. m), 1-47 (49,47 kv. m), 1-48 (14,98 kv. m), 1-49 (7,21 kv. m), 1-50 (5,45 kv. m), 1/10 1-51 (9,36 kv. m iš 93,69 kv. m)), unikalus Nr. 7396-3010-3016, Beržų g. 3, Jūžintai, Rokiškio r. sav., bendras pastato plotas – 1528,99 kv. m, kurių bendra įsigijimo balansinė vertė 2023 m. rugsėjo 30 d. – 80052,15 Eur, bendra turto likutinė vertė 2023 m. rugsėjo 30 d. – 31773,78 Eur, turto registravimo grupė – 1202200, finansavimo šaltinis – savivaldybės biudžeto lėšos;

1.3.2. 76,90 kv. m patalpas, esančias pastate-mokomosiose dirbtuvėse (patalpos kadastrinių matavimų byloje pažymėtos: 1-3 (33,55 kv. m), 1-4 (14,63 kv. m), 1-5 (28,72 kv. m)), unikalus Nr. 7396-3010-3027, esančias Beržų g. 3, Jūžintai, Rokiškio r. sav., bendras pastato plotas – 144,47 kv. m, kurių bendra įsigijimo balansinė vertė 2023 m. rugsėjo 30 d. – 3703,12 Eur, bendra turto likutinė vertė 2023 m. rugsėjo 30 d. – 0,00 Eur, turto registravimo grupė – 1202200, finansavimo šaltinis- savivaldybės biudžeto lėšos.

2. Perduoti iki 2033 m. liepos 1 d. Greitosios medicinos pagalbos tarnybai, kodas 235042580, kurios registruota buveinė yra Pramonės pr. 33, Kaunas, Rokiškio rajono savivaldybei nuosavybės teise priklausantį ilgalaikį kilnojamąjį turtą (priedas), kurio bendra įsigijimo balansinė vertė 2023 m. rugsėjo 30 d. – 38257,80 Eur, bendra turto likutinė vertė 2023 m. rugsėjo 30 d. – 0,00 Eur, turto registravimo grupė – 1205300, finansavimo šaltinis – valstybės biudžeto lėšos.

3. Nustatyti:

3.1. šio sprendimo 1 punkte nurodytas turtas negali būti naudojamas ūkinei-komercinei veiklai vykdyti;

3.2. šio sprendimo 1.1 papunktyje nurodytas turtas skirtas užtikrinti neįgaliųjų ar kitų socialinę atskirtį patiriančių asmenų grupių ir užsieniečių socialinę integraciją; teikti pagalbą ir socialines paslaugas asmenims, dėl amžiaus, neįgalumo ar kitų socialinių problemų negalintiems pasirūpinti savo asmeniniu gyvenimu ir dalyvauti visuomenės gyvenime ar patiriantiems skurdą ir socialinę atskirtį; teikti pagalbą sietiną su užimtumo arba socialinės integracijos per vaikų ir suaugusiųjų neformalųjį švietimą ir kultūrinę veiklą skatinimu; tenkinti gyvenamosios vietovės bendruomenės viešuosius poreikius; tenkinti etninės kultūros, meno kūrėjų ir kultūros darbuotojų poreikius per kultūros ir meno plėtros, kultūrinės edukacijos ar kultūros paveldo apsaugos veiklą;

3.3. šio sprendimo 1.2 papunktyje nurodytas turtas skirtas įstatuose nurodytai veiklai vykdyti bei tenkinti gyvenamosios vietovės bendruomenės viešuosius poreikius;

3.4. šio sprendimo 1.3 papunktyje nurodytas turtas skirtas tenkinti gyvenamosios vietovės bendruomenės viešuosius poreikius, tenkinti žmonių fizinio aktyvumo poreikius per kūno kultūros ir sporto veiklos skatinimą bei tenkinti etninės kultūros, meno kūrėjų ir kultūros darbuotojų poreikius per kultūros ir meno plėtros, kultūrinės edukacijos ar kultūros paveldo apsaugos veiklą;

3.5. šio sprendimo 2 punkte nurodytas turtas skirtas panaudos gavėjo įstatuose numatytai veiklai vykdyti.

4. Pritarti savivaldybės turto panaudos sutarties projektams:

4.1. savivaldybės turto panaudos sutarties projektui su draugija „Kuparas“ (pridedama);

4.2. savivaldybės turto panaudos sutarties projektui su asociacijai „Mūsų Jūžintai“ (pridedama);

4.3. savivaldybės turto panaudos sutarties projektui su Jūžintų kaimo bendruomene (pridedama);

4.4. savivaldybės turto panaudos sutarties projektui su Greitosios medicinos pagalbos tarnyba (pridedama).

5. Įgalioti savivaldybės administracijos direktorių, jo nesant – bendrojo skyriaus vedėją pasirašyti 1.1–1.3 papunkčiuose ir 2 punkte nurodyto savivaldybės turto panaudos sutartis ir savivaldybės turto, suteikto panaudos pagrindais, perdavimo ir priėmimo aktus.

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Gailutė Vaikutienė

**SPRENDIMO PROJEKTO**

**„DĖL ROKIŠKIO RAJONO SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS“ AIŠKINAMASIS RAŠTAS**

2023-09-28

Projekto rengėjas – Turto valdymo ir ūkio skyriaus vedėjos pavaduotoja Gailutė Vaikutienė.

Pranešėjas komitetų ir tarybos posėdžiuose – Turto valdymo ir ūkio skyriaus vedėja Ernesta Jančienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Suteikti panaudos pagrindais laikinai, 10 metų, neatlygintinai valdyti ir naudotis Rokiškio rajono savivaldybei nuosavybės teise priklausantį, Rokiškio rajono savivaldybės administracijos patikėjimo teise valdomą nekilnojamą turtą draugijai „Kuparas“, asociacijai „Mūsų Jūžintai“ ir Jūžintų kaimo bendruomenei.Laikinai, iki 2033 m. liepos 1 d., Greitosios medicinos pagalbos tarnybai, neatlygintinai valdyti ir naudotis Rokiškio rajono savivaldybei nuosavybės teise priklausantį ilgalaikį kilnojamąjį turtą. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 15 straipsnio 2 dalies 19 punktas nustato, kad išimtinė savivaldybės tarybos kompetencija yra sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose; Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 ir 3 punktai nustato, kad savivaldybės tarybos nustatyta tvarka, savivaldybių turtas gali būti perduodamas panaudos pagrindais laikinai neatlygintinai valdyti ir naudotis viešosioms įstaigoms, kurios pagal Lietuvos Respublikos viešojo sektoriaus atskaitomybės įstatymą laikomos viešojo sektoriaus subjektais ir asociacijoms, kurių pagrindinis veiklos tikslas atitinka bent vieną iš 14 straipsnio 2 dalyje nustatytų tikslų.Naujos teisinio reguliavimo nuostatos nesiūlomos. |
| 3. | Laukiami rezultatai | Bus užtikrintas efektyvus savivaldybei nuosavybės teise priklausančio turto panaudojimas. |
| 4.  | Lėšų poreikis ir šaltiniai | Perduodant nurodytą turtą, numatomas biudžeto lėšų preliminarus poreikis:draugijai „Kuparas“ – 1270,00 Eur. per metus (komunaliniams mokesčiams);asociacijai „Mūsų Jūžintai“ – 3280 Eur. per metus (komunaliniams mokesčiams);Jūžintų kaimo bendruomenei. – 10620 Eur. per metus (komunaliniams mokesčiams);Greitosios medicinos pagalbos tarnybai – poreikis nenumatomas. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Asociacijos pateikė prašymus „Dėl Rokiškio rajono savivaldybės turto perdavimo panaudos pagrindais“ skirti patalpas, kad galėtų tenkinti svarbiausius bendruomenės socialinius, kultūrinius poreikius, teikti kultūrines, socialines ir švietėjiškas paslaugas. Ginti su bendruomenės veikla susijusias savo narių teises ir teisėtus interesus, skatinti ir palaikyti vietines kaimo žmonių iniciatyvas bei tenkinti gyvenamosios vietovės bendruomenės viešuosius poreikius.Atsižvelgiant į prašymus, siūloma suteikti prašomas patalpas bendruomenių veikloms vykdyti.Taip pat šiuo sprendimu siūloma pritarti Savivaldybės turto panaudos sutarties projektams.Projekto rengėjo atliktas poveikio konkurencijai ir atitikties valstybės pagalbos reikalavimams vertinimas pridedamas. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) |  |